Բաքուն հույս ունի իրականացված տեսնել ռուսական պլանը, հակառակ պարագայում՝ սպառնում է նոր պատերազմը: Հուլիսի 13-ին Ադրբեջանը ռազմամարզական զորավարժություններ է անցկացրել հայ ադրբեջանական շփման գծից 30 կիլոմետր հեռավորության վրա: Մի քանի տասնյակ ռազմական ինքնաթիռների և ուղղաթիռների ներգրավմամաբ: Հուլիսի 15-ի երեկոյան ԼՂ բանակը կանխել է արևելյան ուղղությամբ հակառակորդի առաջխաղացման փորձը: Առայժմ մեր բանակին հաջողվում է դիմակայել ադրբեջանական ագրեսիան: Սակայն, ռազմական հաջողույթունը պետք է ամրապնդել դիվանագիտական քայլերով: Հայաստանի իշխանությունները ջանքեր պետք է գործադրեն՝ կարգավորելու ռուսական պլանը ձախողելու մեր դիրքորոշումները, համաշխարհային համատեքստին համահունչ մատուցելու դաշնակիցներ ունենալու հարցը: Սա է նոր լայնածավալ պատերազմի կանխարգելման բանաձևը: